
20. zasadnutie	Bod programu MZ č.:2
MZ mesta Trnava	Materiál č.:1
10. 2. 2026
Povolenie na spracovanie zmeny Územného plánu – Centrálnej mestskej zóny mesta Trnava
Návrh predkladá:	Návrh spracoval:
Ing. Katarína Koncošová, PhD	Ing. arch. Krčmáreková
Prednostka MsÚ	OÚRaK, OSO reg.č. 483
Spracované: 12. 1. 2026
Zodpovedá: Ing. arch. Ondrej Horváth
Číslo spisu: 1999/2026

Návrh uznesenia č.1
k Zmene Územného plánu Centrálnej mestskej zóny mesta Trnava – Lokalita A - Polyfunkčný objekt Pekárska 37 a 38 (odstránenie časti objektu)
Mestské zastupiteľstvo mesta Trnava po prerokovaní:
Alt.1
Povoľuje
Spracovanie Zmeny Územného plánu Centrálnej mestskej zóny mesta Trnava – Lokalita A - Polyfunkčný objekt Pekárska 37 a 38 (odstránenie časti objektu)
Ukladá
Mestskému úradu v Trnave 
a) Zmeny Územného plánu Centrálnej mestskej zóny mesta Trnava – Lokalita A - Polyfunkčný objekt Pekárska 37 a 38 (odstránenie časti objektu),  na základe prefinancovania žiadateľom
Termín: 31.12.2027
b) zabezpečiť prerokovanie Zmeny Územného plánu Centrálnej mestskej zóny mesta Trnava – Lokalita A - Polyfunkčný objekt Pekárska 37 a 38 (odstránenie časti objektu) na základe žiadosti žiadateľa.
Termín: 31.12.2027
c) po prerokovaní Zmeny Územného plánu Centrálnej mestskej zóny mesta Trnava – Lokalita A - Polyfunkčný objekt Pekárska 37 a 38 (odstránenie časti objektu) predložiť na schválenie mestskému zastupiteľstvu
Termín: 31.12.2027
Alt.2
1. Nepovoľuje
Spracovanie Zmeny Územného plánu Centrálnej mestskej zóny mesta Trnava – Lokalita A - Polyfunkčný objekt Pekárska 37 a 38 (odstránenie časti objektu)“
Ukladá
Mestskému úradu v Trnave 
Upovedomiť žiadateľa o nepovolení spracovania Zmeny Územného plánu Centrálnej mestskej zóny mesta Trnava – Lokalita A - Polyfunkčný objekt Pekárska 37 a 38 (odstránenie časti objektu)
Termín: 31.12.2027

Návrh uznesenia č.2
k Zmene Územného plánu Centrálnej mestskej zóny mesta Trnava – Lokalita B - Doplnenie bloku s doplnkovými regulatívmi zelenej infraštruktúry - mestský úrad
Mestské zastupiteľstvo mesta Trnava po prerokovaní:
Alt.1
1. Povoľuje
Spracovanie Zmeny Územného plánu Centrálnej mestskej zóny mesta Trnava – Lokalita B - Doplnenie bloku s doplnkovými regulatívmi zelenej infraštruktúry - mestský úrad
Ukladá
Mestskému úradu v Trnave 
d) Zmeny Územného plánu Centrálnej mestskej zóny mesta Trnava – Lokalita B - Doplnenie bloku s doplnkovými regulatívmi zelenej infraštruktúry - mestský úrad,  na základe prefinancovania žiadateľom
Termín: 31.12.2027
e) zabezpečiť prerokovanie Zmeny Územného plánu Centrálnej mestskej zóny mesta Trnava – Lokalita B - Doplnenie bloku s doplnkovými regulatívmi zelenej infraštruktúry - mestský úrad na základe žiadosti žiadateľa.
Termín: 31.12.2027
f) po prerokovaní Zmeny Územného plánu Centrálnej mestskej zóny mesta Trnava – Lokalita B - Doplnenie bloku s doplnkovými regulatívmi zelenej infraštruktúry - mestský úrad, predložiť na schválenie mestskému zastupiteľstvu
Termín: 31.12.2027
Alt.2
1. Nepovoľuje
Spracovanie Zmeny Územného plánu Centrálnej mestskej zóny mesta Trnava – Lokalita B - Doplnenie bloku s doplnkovými regulatívami zelenej infraštruktúry - mestský úrad
Ukladá
Mestskému úradu v Trnave 
Upovedomiť žiadateľa o nepovolení spracovania Zmeny Územného plánu Centrálnej mestskej zóny mesta Trnava – Lokalita B - Doplnenie bloku s doplnkovými regulatívami zelenej infraštruktúry - mestský úrad
Termín: 31.12.2027

Dôvodová správa
Orgán územného plánovania mesto Trnava obstaráva územnoplánovaciu dokumentáciu a v zmysle § 6 zákona č. 200/2022 Z.z. je zodpovedný za obstaranie, prerokovanie, využívanie, dodržiavanie a pravidelnú aktualizáciu územnoplánovacích podkladov a územnoplánovacej dokumentácie príslušného stupňa a schvaľovanie územnoplánovacej dokumentácie príslušného stupňa. Ak dôjde k zmene predpokladov, orgán územného plánovania prostredníctvom odboru územného rozvoja a koncepcií obstará doplnok, zmenu alebo úpravu územného plánu. Povolenie na spracovanie návrhu zmien a doplnkov schvaľuje mestské zastupiteľstvo. Územný plán Centrálnej mestskej zóny mesta Trnava bol spracovaný v zmysle platnej legislatívy a metodiky a na základe výsledkov verejného prerokovania  schválený mestským zastupiteľstvom, záväzná časť novelizovaným VZN č. 57 dňa 20.12.2019 a pravidelne následnými zmenami. Mesto Trnava  zabezpečuje legislatívne prerokovania a schvaľovania zmien, doplnkov a úprav podľa potrieb mesta alebo na základe žiadosti iných subjektov. Na 20. Mestské zastupiteľstvo sú predkladané návrhy na povolenie spracovania dvoch  zmien územného plánu. 
Zmena ÚPN CMZ, Lokalita A - Polyfunkčný objekt Pekárska 37 a 38 (odstránenie časti objektu)
Žiadateľom pre povolenie spracovania zmeny územného plánu Centrálnej mestskej zóny mesta Trnava“ je súkromný investor a developer.
Riešené územie stavby Rekonštrukcia meštianskeho domu sa nachádza v k.ú. Trnava, v lokalite Trnava - centrum, na ulici Pekárska 38 a 37. Na predmetnom území sa momentálne nachádza objekt budovy reštaurácie a prevádzkového objektu oba jednopodlažné objekty, so sedlovou a pultovou strechou. Objekt je v tesnom dotyku na susedné objekty po ľavej strane aj po pravej strane z uličného pohľadu. Na zadnej strane je - voľný pozemok. Terén je rovinatý bez prevýšenia. Vstup a vjazd na pozemok je z jestvujúcej cesty cez jestvujúci a povolený vjazd cez podchod v podbrání. 
Areál navrhovaných rekonštruovaných objektov s prístavbou je v území a aj nadväzuje na územie určené prevažne na mestotvornú polyfunkciu s možnosťou nezávadných podnikateľských aktivít občianskej vybavenosti a služieb s doplnkom bývania. 
Navrhovaná zmena a následný investičný zámer je rekonštruovať objekty a docieliť zmenu v územnom pláne vo zvýšení hlavného uličného krídla objektu č.38 o 1 podlažie, dvorových krídel z jedného podlažia s podkrovím na 2 nadzemné podlažia s podkrovím a doplnenie zadných dvorových krídel s 2 nadzemnými podlažiami a podkrovím. Objekt bude mať po celej pôdorysnej ploche sedlovú strechu. Výška zástavby a prístavieb bude kopírovať výšku a hmotu susedných objektov. Na pozemku sa vytvorí vzrastlá zeleň. Pri výstavbe nebudú stavebnými prácami obmedzené prístupy k okolitým pozemkom a samotná výstavba objektu nebude mať negatívny vplyv na životné prostredie.
OÚRaK odporúča povoliť spracovanie predmetného návrhu zadania územného plánu CMZ mesta Trnava, Lokalita A - Polyfunkčný objekt Pekárska 37 a 38 (odstránenie časti objektu).
Návrhom sa zaoberala  Komisia územného rozvoja, dopravy a životného prostredia MZ na svojom zasadnutí dňa 26.01.2026 .  Komisia územného rozvoja, dopravy a životného prostredia MZ nebola uznášania schopná
Hlasovanie členov komisie MZ: 7 za/ 0 proti/ 0 zdržal sa
Zmena ÚPN CMZ, Lokalita B - Doplnenie bloku s doplnkovými regulatívmi zelenej infraštruktúry - mestský úrad
Cieľom tejto zmeny je transformácia administratívneho centra mesta na reprezentatívny priestor s vysokým ekologickým štandardom. Mestský úrad má plniť úlohu „modelového územia“, ktoré v praxi aplikuje prvky adaptácie na zmenu klímy a udržateľného hospodárenia s dažďovými vodami. V platnom ÚPN CMZ Trnava – Zmene 01/2019 v znení ďalších zmien sú jednotlivé bloky zaradené vo výkrese B.5 Koncepcia rozvoja zelene s konkrétnymi požiadavkami na rozsah zelene v rámci jednotlivých parciel. Pre väčšie pozemky s vybudovanou areálovou zeleňou je koeficient zelene prevzatý z veľkého ÚPN mesta (20 – 25% rozlohy pozemku) u väčšiny pozemkov v CMZ je stanovený koeficient jednotne na 15% z výmery pozemku. Vzhľadom na koncentrovanú zástavbu pozemku objektom mestského úradu, ktorý poskytuje len obmedzené možnosti uplatnenia zelene vo forme menších záhonov pred objektom, je návrh zjednotiť koeficient pri objekte na 15%. 
OÚRaK odporúča povoliť spracovanie územného plánu CMZ mesta Trnava, Lokalita B - Doplnenie bloku s doplnkovými regulatívmi zelenej infraštruktúry - mestský úrad.
Návrhom sa zaoberala  Komisia územného rozvoja, dopravy a životného prostredia MZ na svojom zasadnutí dňa 26.01.2026 . Komisia územného rozvoja, dopravy a životného prostredia MZ nebola uznášania schopná
Hlasovanie členov komisie MZ: 8 za/ 0 proti/ 0 zdržal sa
V prípade povolenia spracovania  týchto zmien bude obstaraný návrh  zmeny, predložený na verejnoprávne prerokovanie v zmysle zákona č. 50/1976 Zb. o územnom plánovaní a stavebnom poriadku (stavebný zákon).  K nemu sa vyjadria dotknuté orgány, organizácie, právnické, fyzické osoby a dotknuté obce . Súbežne bude prebiehať proces posudzovania vplyvov činnosti na životné prostredie (SEA). Po prerokovaní a obdržaní záverečného kladného stanoviska od Regionálneho úradu pre územné plánovanie a výstavbu v zmysle § 31 zákona č. 200/2022 Zb. bude materiál  predložený na rokovanie mestského zastupiteľstva na jeho schválenie. Záväzná časť bude vyhlásená VZN, ktorej návrh bude zverejnený na pripomienkovanie minimálne 21 dní pred mestským zastupiteľstvom a po jeho schválení vyvesený na 30 dní, aby sa stal doplnkom územného plánu mesta. Právoplatnosť nadobudne 15 dní po vyvesení.


Prílohy
Príloha 1: Lokalita A - Polyfunkčný objekt Pekárska 37 a 38 - Situácia
[image: Príloha 1: Situácia Pekárska 37 a 38]


Príloha 2: Lokalita A – Polyfunkčný objekt Pekárska 37 a 38 - Vizualizácia[image: Príloha 2: Polyfunkčný objekt Pekárska 37 a 38 - vizualizácia]


Príloha 3: Lokalita B - Doplnenie bloku s doplnkovými regulatívmi zelenej infraštruktúry - mestský úrad – návrh výkres B.5 – Koncepcia rozvoja zelene
[image: Príloha 3: Lokalita B - Doplnenie bloku s doplnkovými regulatívmi zelenej infraštruktúry - mestský úrad – návrh výkres B.5 – Koncepcia rozvoja zelene]

